Du kan maksimalt låne op til 75 procent til et sommerhus gennem et realkreditlån. De resterende 25 procent skal du typisk have sparet op, men mange finansierer det med et almindeligt banklån. Har du friværdi i din nuværende bolig, kan du konvertere til en tillægsbelåning. Bankerne vil typisk låne dig flere penge til at købe et nyt sommerhus frem for et gammelt, fordi det er lettere at forudsige økonomien i et nyt, energivenligt og vedligeholdelsesfrit sommerhus. De højere driftsomkostninger og uforudsete udgifter ved et ældre sommerhus gør, at du ofte kan købe et nyt sommerhus til en højere pris og alligevel ende med den samme eller en endnu lavere totalomkostning som ved at købe et gammelt sommerhus.